

**LIETUVOS RESPUBLIKOS**

**VYRIAUSIOJI RINKIMŲ KOMISIJA**

**SpREndimas**

**DĖL RADVILIŠKIO RAJONO IR ROKIŠKIO RAJONO SAVIVALDYBIŲ TARYBŲ NARIŲ ĮGALIOJIMŲ NUTRŪKIMO NESUĖJUS TERMINUI IR ŠIŲ SAVIVALDYBIŲ TARYBŲ NARIŲ MANDATŲ NAUJIEMS SAVIVALDYBIŲ TARYBŲ NARIAMS PRIPAŽINIMO**

2022 m. kovo 10 d. Nr. Sp-15

Vilnius

Lietuvos Respublikos vyriausioji rinkimų komisija, vadovaudamasi Lietuvos Respublikos savivaldybių tarybų rinkimų įstatymo (toliau – Įstatymas) 88 straipsnio 1 dalies 1, 2 ir 8 punktais ir 89 straipsnio 1 dalimi, nusprendžia:

1. Patenkinti Andriaus GRABAUSKO, Radviliškio rajono savivaldybės tarybos nario, išrinkto pagal Tėvynės sąjungos-Lietuvos krikščionių demokratų iškeltų kandidatų sąrašą, rašytinį prašymą atsistatydinti ir pripažinti tarybos nario įgaliojimus nutrūkusiais nesuėjus terminui pagal Įstatymo 88 straipsnio 1 dalies 2 punktą.

2. Pripažinti Karolio BARAIŠIO, Rokiškio rajono savivaldybės tarybos nario, išrinkto pagal visuomeninio rinkimų komiteto „Vieningi su Ramūnu Godeliausku“ iškeltų kandidatų sąrašą, tarybos nario įgaliojimus nutrūkusiais nesuėjus terminui pagal Įstatymo 88 straipsnio 1 dalies 8 punktą, jam 2022 m. kovo 3 d. mirus (pagal Gyventojų registro 2022 m. kovo 7 d. išrašą).

3. Pripažinti negaliojančiais šio sprendimo 1 ir 2 punktuose nurodytų savivaldybių tarybų narių pažymėjimus Nr. 193707 ir Nr. 194031.

4. Romaldą ŠIURNIENĘ, įrašytą Tėvynės sąjungos-Lietuvos krikščionių demokratų iškeltų kandidatų į Radviliškio rajono savivaldybės tarybą sąraše, praleisti kandidatų sąrašo eilėje, kadangi ji raštu atsisakė gauti tarybos nario mandatą pagal Įstatymo 88 straipsnio 1 dalies 1 punktą.

5. Pripažinti, kad, savivaldybių tarybose atsiradus laisvoms vietoms, savivaldybių tarybų nariais tampa kandidatų sąrašų, pagal kuriuos buvo išrinkti nebesantys tarybos nariai, pirmieji tarybos nario mandato negavę kandidatai:

5.1. Arvydas KAVALIAUSKAS, Radviliškio rajono savivaldybės tarybos narys, išrinktas pagal Tėvynės sąjungos-Lietuvos krikščionių demokratų iškeltų kandidatų sąrašą;

5.2. Paulius VARNAS, Rokiškio rajono savivaldybės tarybos narys, išrinktas pagal visuomeninio rinkimų komiteto „Vieningi su Ramūnu Godeliausku“ iškeltų kandidatų sąrašą.

Komisijos pirmininkė Jolanta Petkevičienė